Juletraditioner, julemad og god musik samles, når TV2 Nord sørger for den gode julestemning fra Aalborg Zoo.

Den søde ventetid op til juleaften kan være lang, og for de fleste er julen i år anderledes på mange måder, nu hvor coronavirussen er iblandt os. På TV2 Nord vil vi gerne være med til at skabe den gode julestemning, og derfor inviterer vi både mandag og tirsdag til julefest på tv-skærmen, når vi sender "Nu er det jul" fra Aalborg Zoo. Der vil være gode tips til, hvordan man får julemaden til at sidde i skabet, livemusik samt interviews med nogle af de personer, vi har set på TV2 Nord gennem det år, der nu er ved at være gået. Du kan se programmerne allerede nu HER. En af dem, vi programmerne møder, er Channe Frederiksen fra Arden, der har 52 kasser med julepynt. En halv million indsamlet til julemærkehjem Johnny Olsen, der tidligere på året blev kåret som årets nordjyde, kommer også forbi. I løbet af 2020 har han samlet 508.000 kroner ind til Julemærkehjemmet i Hobro. Men helt så nemt bliver det måske ikke næste år, fordi coronavirussen har sat en stopper for nogle af de aktiviteter, Johnny Olsen ellers havde planlagt til indsamlingen. - Indtil videre er det udskudt på ubestemt tid, fordi vi ikke kan komme i gang i fabruar, så det er ikke sikkert, vi får samlet så meget sammen, men vi finder nogle andre alternative måder at gøre det på, siger han. Og selvfølgelig bliver det ikke jul, før selveste julemanden har været forbi. På TV2 Nord garanterer vi, at du efter programmerne er kommet i julestemning til lillejuleaften. Hvis ikke det er tilfældet, anbefaler vi, at man ser programmerne en gang til. Se programmerne allerede nu herunder eller se med mandag og tirsdag 19.50.